Ntle leha ba lula sebakeng seo ho se nang batho ba bang, bana ba qala ho utloa ka ho kopanela liphate ba sa le banyenyane. Ntho e bohloko le ho feta ke hore ‘matsatsing ana a ho qetela’ batho ba khopo ba ‘tlohile bobeng ho ea bobeng bo fetisisang.’ (2 Timothea 3:1, 13) Ka masoabi, bana ba bangata ba hlekefetsoa ke batho ba baholo ka ho kopanela liphate. “Matsatsi a mmalwa ka mora moo, ke ile ka bala lengolo le ileng la fetola bophelo ba ka. E ne e le lengolo la Esaia 1:18, moo Jehova a qotswang a re: ‘Jwale, tloong mme re lokiseng ditaba pakeng tsa rona. . . . Le hoja dibe tsa lona di ka ba jwalo ka sekareleta, di tla sweufala jwalo ka lehlwa.’ Ke ile ka utlwa eka Jehova o bua le nna ka ho toba, o re: ‘Vicky, ha re lokise ditaba tsa rona. Ke o tseba hantle, ke tseba dibe tsa hao, ebile ke tseba le pelo ya hao mme ke a o rata.’